የኮሮና ቫይረስን ለመከላከል ቅድመ ዝግጅት ማድረጉን የጎንደር ከተማ አስተዳደር ጤና ጥበቃ መምሪያ አስታወቀ።
ባሕር ዳር፡ መጋቢት 10/2012 ዓ.ም (አብመድ) የጎንደር ከተማ አስተዳደር ጤና ጥበቃ መምሪያ የኮሮና ቫይረስን ለመካለል ቅድመ ዝግጅት ማድረጉን አስታውቋል። የመምሪያው ኃላፊ ገበያው አሻግሬ እንደገለፁት የከተማ አስተዳደሩ ከማዕከላዊ ጎንደር ጤና ጥበቃ መምሪያ ጋር በጋራ ግብረ ኃይል በማቋቋም የግንዛቤ ማስጨበጫ ሥራ እየተሠራ ነው። ፈጣን ምላሽ የሚሰጠው ግብረ ኃይል በተለያዩ ተቋማት ትምህርት እየሰጠ ነው ተብሏል።በጎንደር ከተማ አስተዳደር ስምንት ጤና ጣቢያዎች እና አንድ ሆስፒታል መኖራቸውን ያመለከቱት ኃላፊው በሽታው ድንገት ቢከሰት አንድ ጤና ጣቢያ ለለይቶ ማቆያ ሕክምና ዝግጁ መሆኑን አስታውቀዋል። እቴጌ ምንትዋብ ጤና ጣቢያ ለለይቶ ማ‘‘ጎንደር ከተማ አስተዳደር የቱሪስት መዳረሻ በመሆኗ በርካታ በረራዎች ይደረጉበታል’’ ያሉት አቶ ገብያው ከአውሮፕላን ማረፊያ በተለይም ከውጭ አገር የሚመጡ ዜጎችን በተለየ መንገድ ክትትል እየተደረገባቸው እንደሆነ አስታውቀዋል። ወደከተማዋ የሚመጡ እንግዶችም ማረፊያ ሆቴላቸውን ካላሳወቁ በስተቀር ከአውሮፕላን ማረፊያው እንደማያልፉ ተገልጿል። በሰጡት የሆቴል አድራሻ መሠረትም ከሆቴል ባለሀብቶች ጋር ግንኙነት በመፍጠር ቁጥጥር የሚያደርጉ ባለሙያዎች መመደባቸው ታውቋል። በተለይም ከሆቴሎች ጋር የባህልና ቱሪዝም መምሪያው ቁጥጥር እንዲያደርግ በከንቲባው ኃላፊነት መሠጠቱም ተነግሯል።በአውሮፕላን ማረፊያው የባለሙያዎች ማረፊያ ክፍል እና የለይቶ ማቆያ ክፍል መዘጋጀቱንም አቶ ገብያው አስታውቀዋል። አንድ አንቡላንስም በአውሮፕላን ማረፊያው በተጠንቀቅ እንደተቀመጠ ተናግረዋል።የጎንደር ዩኒቨርሲቲ ሆስፒታል ባለሙያዎችን ከክልሉ ጤና ጥበቃ ቢሮ እና ከኢፌዴሪ ጤና ሚኒስቴር ጋር በመተባበር እንዳሰለጠነም ተናግረዋል። በከተማ አስተዳደሩ እስካሁን ድረስ ስጋት አለመኖሩም ተመላክቷል።ዘጋቢ:- ታርቆ ክንዴ